title: Decizia Consiliului din 13 iulie 1998 de aprobare a textului Amendamentului la dispozițiile comerciale ale Tratatului privind Carta energiei și a aplicării acestuia cu titlu provizoriu, acceptat de către Conferința privind Carta energiei și Conferința internațională a semnatarilor Tratatului privind Carta energiei

text:
Anunţ juridic important

|

31998D0537

Official Journal L 252 , 12/09/1998 P. 0021 - 0022 Ediţie specială în limba cehă Chapter 12 Volume 02 P. 40  - 41 Ediţie specială în limba estonă Chapter 12 Volume 02 P. 40  - 41 Ediţie specială în limba maghiară Chapter 12 Volume 02 P. 40  - 41 Ediţie specială în limba lituaniană Chapter 12 Volume 02 P. 40  - 41 Ediţie specială în limba letonă Chapter 12 Volume 02 P. 40  - 41 Ediţie specială în limba malteză Chapter 12 Volume 02 P. 40  - 41 Ediţie specială în limba polonă Chapter 12 Volume 02 P. 40  - 41 Ediţie specială în limba slovacă Chapter 12 Volume 02 P. 40  - 41 Ediţie specială în limba slovenă Chapter 12 Volume 02 P. 40  - 41

		19980713Decizia Consiliuluidin 13 iulie 1998de aprobare a textului Amendamentului la dispozițiile comerciale ale Tratatului privind Carta energiei și a aplicării acestuia cu titlu provizoriu, acceptat de către Conferința privind Carta energiei și Conferința internațională a semnatarilor Tratatului privind Carta energiei(98/537/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113 coroborat cu articolul 228 alineatul (2) prima teză,având în vedere articolul 3 alineatul (2) din Decizia 98/181/CE, CECO, Euratom a Consiliului și a Comisiei din 23 septembrie 1997 [1],având în vedere propunerea Comisiei,întrucât Tratatul privind Carta energiei a fost semnat la 17 decembrie 1994 de către Comunitățile Europene și statele membre ale acestora;întrucât Comunitățile Europene și marea majoritate a statelor membre ale acestora au depus instrumentele de aprobare sau de ratificare la 16 decembrie 1997 la depozitar, Guvernul Republicii Portugheze;întrucât celelalte state membre vor ratifica în curând Tratatul privind Carta energiei;întrucât Tratatul privind Carta energiei a intrat în vigoare la 16 aprilie 1998;întrucât, începând cu data semnării sale, Tratatul privind Carta energiei a fost aplicat, în măsura în care a fost posibil, cu titlu provizoriu și va continua să fie aplicat astfel, în limitele posibilului, de către acei semnatari care încă nu l-au ratificat;întrucât Tratatul privind Carta energiei prevede examinarea dispozițiilor sale comerciale în temeiul rezultatelor negocierilor comerciale multilaterale din cadrul Rundei Uruguay și al includerii echipamentelor energetice în dispozițiile comerciale, în vederea adoptării acestor modificări de către Conferința privind Carta energiei;întrucât introducerea în tratat a unei trimiteri la dispozițiile relevante ale Organizației Mondiale a Comerțului (OMC) în locul trimiterii la dispozițiile GATT 1947 pe care o conține în prezent, precum și includerea echipamentelor energetice în dispozițiile comerciale prezintă interes pentru Comunitate;întrucât Comunitatea are competență exclusivă în privința politicii comerciale comune;întrucât a avut loc o conferință internațională la aceeași dată cu Conferința referitoare la Tratatul privind Carta energiei, cu scopul de a permite participarea tuturor semnatarilor acestui tratat la procesul de luare a deciziilor;întrucât Conferința privind Carta energiei și conferința internațională menționată, reunite la 24 aprilie 1998, au convenit asupra textului Amendamentului la dispozițiile comerciale ale Tratatului privind Carta energiei, inclusiv asupra listei echipamentelor energetice, precum și asupra deciziilor, a clauzelor interpretative și a declarațiilor legate de acesta (Amendamentul comercial);întrucât Comunitatea trebuie să dea o aprobare oficială definitivă textului Amendamentului comercial;întrucât, până la intrarea sa în vigoare, Amendamentul comercial trebuie aplicat cu titlu provizoriu, în conformitate cu dispozițiile sale,DECIDE:Articolul 1(1) Textul Amendamentului la dispozițiile comerciale ale Tratatului privind Carta energiei, care a fost aprobat în cadrul Conferinței privind Carta energiei și al Conferinței internaționale din 24 aprilie 1998, inclusiv lista echipamentelor energetice, precum și deciziile, clauzele interpretative și declarațiile legate de acesta, se aprobă definitiv în numele Comunității Europene.(2) Textul Amendamentului comercial se anexează la prezenta decizie.(3) Comisia notifică secretariatului Cartei energiei aprobarea oficială de către Comunitate a textului Amendamentului comercial.Articolul 2Amendamentul comercial se aplică cu titlu provizoriu, în conformitate cu dispozițiile sale, 90 de zile de la adoptarea sa de către Conferința privind Carta energiei și se aplică definitiv începând cu data intrării în vigoare.Adoptată la Bruxelles, 13 iulie 1998.Pentru ConsiliuPreședinteleW. Schüssel[1] JO L 69, 9.3.1998, p. 1.--------------------------------------------------


title: Decizia reprezentanților guvernelor statelor membre reuniți în cadrul Consiliului din 18 septembrie 2000 privind aplicarea provizorie a Acordului intern între reprezentații guvernelor statelor membre reuniți în cadrul Consiliului privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE

text:
Anunţ juridic important

|

42000D1215(02)

Jurnalul Oficial L 317 , 15/12/2000 p. 0375 - 0375 ediţie specială în limba cehă capitol 11 volum 35 p. 398  - 398 ediţie specială în limba estonă capitol 11 volum 35 p. 398  - 398 ediţie specială în limba maghiară capitol 11 volum 35 p. 398  - 398 ediţie specială în limba lituaniană capitol 11 volum 35 p. 398  - 398 LV.ES capitol 11 volum 35 p. 398  - 398 MT.ES capitol 11 volum 35 p. 398  - 398 PL.ES capitol 11 volum 35 p. 398  - 398 SK.ES capitol 11 volum 35 p. 398  - 398 ediţie specială în limba slovenă capitol 11 volum 35 p. 398  - 398

		20000918Decizia reprezentanților guvernelor statelor membre reuniți în cadrul Consiliuluidin 18 septembrie 2000privind aplicarea provizorie a Acordului intern între reprezentații guvernelor statelor membre reuniți în cadrul Consiliului privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE(2000/771/CE)REPREZENTANȚII GUVERNELOR STATELOR MEMBRE ALE COMUNITĂȚII EUROPENE REUNIȚI ÎN CADRUL CONSILIULUI,având în vedere Tratatul de instituire a Comunității Europene,având în vedere Acordul de parteneriat ACP-CE semnat la Cotonou (Benin) la 23 iunie 2000, denumit în continuare "Acordul ACP-CE",având în vedere proiectul Comisiei,întrucât:(1) În conformitate cu articolul 366 alineatul (3) din a patra Convenție ACP-CE, Consiliul de Miniștri ACP-CE va adopta o decizie privind măsurile tranzitorii aplicabile între 2 august 2000 și data intrării în vigoare a Acordului ACP-CE.(2) Adoptarea acestor măsuri tranzitorii va presupune aplicarea anticipată a aproape tuturor dispozițiilor Acordului ACP-CE, cu excepția dispozițiilor privind punerea în aplicare a celui de-al 9-lea FED.(3) Statele membre reunite în Consiliu au adoptat un Acord intern privind măsurile care trebuie luate și procedurile care trebuie urmate pentru punerea în aplicare a Acordului ACP-CE. Acest acord intern nu poate intra în vigoare înainte de adoptarea sa de către fiecare stat membru în conformitate cu propriile cerințe constituționale.(4) În conformitate cu articolul 6 din măsurile tranzitorii aplicabile între 2 august 2000 și data intrării în vigoare a Acordului ACP-CE, statele membre și Comunitatea trebuie să ia, fiecare în nume propriu, măsurile necesare pentru aplicarea lor.(5) În consecință, pentru stabilirea procedurilor care trebuie urmate de statele membre în perioada aplicării anticipate a Acordului ACP-CE, trebuie să se prevadă aplicarea provizorie a Acordului intern,DECID:Articolul 1Dispozițiile Acordului intern între reprezentanții guvernelor statelor membre reuniți în cadrul Consiliului privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE se aplică cu titlu provizoriu de la 2 august 2000.Textul Acordului intern se anexează la prezenta decizie.Articolul 2Prezenta decizie intră în vigoare la aceeași dată cu măsurile tranzitorii pentru aplicarea anticipată a Acordului ACP-CE.Aceasta rămâne în vigoare până la intrarea în vigoare a Acordului intern privind măsurile care trebuie luate și procedurile care trebuie urmate pentru punerea în aplicare a Acordului ACP-CE.Articolul 3Prezenta decizie se publică în Jurnalul Oficial al Comunităților Europene.Adoptată la Bruxelles, 18 septembrie 2000.În numele guvernelor statelor membrePreședinteleH. Védrine--------------------------------------------------


title: 2013/456/UE: Decizia Consiliului din 22 iulie 2013 de modificare a Deciziei 97/836/CE în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații ( „Acordul revizuit din 1958” )

text:
               14.9.2013

               RO

               Jurnalul Oficial al Uniunii Europene

               L 245/25

         DECIZIA CONSILIULUI
   din 22 iulie 2013
   de modificare a Deciziei 97/836/CE în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”)
   (2013/456/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4), coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Prin Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”).

               (2)

               Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (2) a înlocuit sistemele de omologare ale statelor membre cu o procedură de omologare a Uniunii, care stabilește un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva respectivă a încorporat regulamentele CEE-ONU în sistemul de omologare de tip pentru vehicule al Uniunii, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele CEE-ONU au fost din ce în ce mai mult încorporate în legislația Uniunii în cadrul omologării de tip pentru vehicule a Uniunii.

               (3)

               După adoptarea Deciziei 97/836/CE, au fost operate modificări ale tratatelor pe care se întemeiază Uniunea. Tratatul privind funcționarea Uniunii Europene a modificat în mod substanțial procedura care trebuie urmată pentru încheierea de acorduri între Uniune și organizații internaționale, făcând necesară adaptarea Deciziei 97/836/CE la noile proceduri.

               (4)

               Procedura de stabilire a poziției care urmează să fie adoptată în numele Uniunii în cadrul Organizației Națiunilor Unite privind adoptarea regulamentelor CEE-ONU sau modificările regulamentelor CEE-ONU ar trebui să fie adaptată la noile proceduri prevăzute la articolul 218 alineatul (9) din Tratatul privind funcționarea Uniunii Europene.

               (5)

               Aceeași procedură ar trebui, de asemenea, urmată în cazul în care Uniunea decide să aplice regulamentele CEE-ONU la care nu a aderat în momentul aderării sale la acordul revizuit sau decide să înceteze aplicarea unui regulament CEE-ONU pe care l-a acceptat anterior.

               (6)

               Este adecvat ca procedura de adoptare a modificărilor propuse la acordul revizuit înaintată de către Uniune, precum și decizia de a formula sau nu o obiecție la o modificare propusă să fie aceeași ca procedura pentru aderarea la acorduri internaționale.

               (7)

               Prin urmare, Decizia 97/836/CE ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 97/836/CE se modifică după cum urmează:

               1.

               La articolul 3, alineatele (2) și (3) se înlocuiesc cu următorul text:
               „(2)   În temeiul articolului 1 alineatul (6) din acordul revizuit, Uniunea poate, în conformitate cu procedura menționată la articolul 218 alineatul (9) din Tratatul privind funcționarea Uniunii Europene (TFUE), să decidă încetarea aplicării unui regulament CEE-ONU care a fost acceptat anterior.
               (3)   În temeiul articolului 1 alineatul (7) din acordul revizuit, Uniunea poate, în conformitate cu procedura menționată la articolul 218 alineatul (9) din TFUE, să decidă aplicarea unuia, a unora sau a tuturor regulamentelor CEE-ONU la care nu a aderat în momentul aderării la acordul revizuit.”

               2.

               Articolul 4 se modifică după cum urmează:

                           (a)

                           alineatul (2) se înlocuiește cu următorul text:
                           „(2)   Uniunea votează în favoarea adoptării unui proiect de regulament CEE-ONU sau a unui proiect de modificare a unui regulament CEE-ONU în cazul în care proiectul a fost aprobat în conformitate cu procedura menționată la articolul 218 alineatul (9) din TFUE.”;

                           (b)

                           alineatul (4) se elimină. Trimiterile la articolul 4 alineatul (4) din cadrul Directivei 2007/46/CE și al Regulamentului (CE) nr. 661/2009 al Parlamentului European și al Consiliului (3) se interpretează ca trimiteri la articolul 4 alineatul (2).

               3.

               Articolul 5 se înlocuiește cu următorul text:
               „Articolul 5
               (1)   Modificările propuse la acordul revizuit transmise părților contractante în numele Uniunii sunt adoptate în conformitate cu procedura menționată la articolul 218 alineatul (6) litera (a) din TFUE.
               (2)   Decizia de a formula sau nu o obiecție la o propunere de modificare a acordului revizuit prezentată de către o altă parte contractantă este luată în conformitate cu procedura menționată la articolul 218 alineatul (6) litera (a) din TFUE.
               În cazul în care procedura respectivă nu a fost încheiată cu o săptămână înainte de expirarea termenului stabilit la articolul 13 alineatul (2) din acordul revizuit, Uniunea formulează o obiecție la modificare înainte de expirarea termenului respectiv.”

               4.

               Anexa III se modifică după cum urmează:

                           (a)

                           punctul 1 se modifică după cum urmează:

                                       (i)

                                       primul paragraf se înlocuiește cu următorul text:
                                       „Contribuția Uniunii cu privire la prioritățile programului de lucru se stabilește după caz, în conformitate cu procedura menționată la articolul 218 alineatele (3) și (4) din TFUE în coroborare cu articolul 207 alineatul (2) din TFUE.”;

                                       (ii)

                                       la paragraful al treilea, prima teză se înlocuiește cu următorul text:
                                       „După această fază pregătitoare, Comisia reprezintă Uniunea în cadrul comitetului administrativ înființat în conformitate cu articolul 1 din acordul revizuit ca purtător de cuvânt al Uniunii, în conformitate cu articolul 207 din TFUE.”;

                           (b)

                           la punctul 2, a doua teză a paragrafului al doilea se înlocuiește cu următorul text:
                           „În acest scop, Comisia transmite propunerea sa de îndată ce toate componentele esențiale ale proiectului de regulament CEE-ONU au fost puse la dispoziție.”

         Articolul 2
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Bruxelles, 22 iulie 2013.

            Pentru Consiliu

            Președintele

         C. ASHTON

      (1)  JO L 346, 17.12.1997, p. 78.

      (2)  JO L 263, 9.10.2007, p. 1.

      (3)  JO L 200, 31.7.2009, p. 1.


title: 2013/622/UE: Decizia Parlamentului European din 17 aprilie 2013 privind descărcarea de gestiune pentru execuția bugetului întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/357

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2011
   (2013/622/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune pentru inițiativa privind medicamentele inovatoare pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (4), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0088/2013),

               1.

               acordă directorului executiv al întreprinderii comune IMI descărcarea de gestiune pentru execuția bugetului întreprinderii comune aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune IMI, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 27.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 30, 4.2.2008, p. 38.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2011,

                  —

                  având în vedere Raportul Curții de Conturi privind conturile anuale ale întreprinderii comune pentru inițiativa privind medicamentele inovatoare pentru exercițiul financiar 2011, însoțit de răspunsurile întreprinderii comune (1),

                  —

                  având în vedere Recomandarea Consiliului din 12 februarie 2013 (05755/2013 – C7-0040/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (4), în special articolul 11 alineatul (4),

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 din Regulamentul său de procedură și anexa VI la acesta,

                  —

                  având în vedere raportul Comisiei pentru control bugetar (A7-0088/2013),

                  A.

                  întrucât întreprinderea comună pentru punerea în aplicare a inițiativei tehnologice comune privind medicamentele inovatoare (denumită în continuare „întreprinderea comună”) a fost înființată în decembrie 2007 pentru o perioadă de 10 ani pentru a îmbunătăți în mod semnificativ eficiența și eficacitatea procesului de dezvoltare a produselor medicamentoase, pentru ca, pe termen lung, sectorul farmaceutic să producă medicamente inovatoare mai eficace și mai sigure;

                  B.

                  întrucât întreprinderea comună a început să funcționeze autonom la data de 16 noiembrie 2009;

                  C.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale întreprinderii comune pentru exercițiul financiar 2011 și cu privire la legalitatea și regularitatea operațiunilor subiacente;

                  D.

                  întrucât Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor întreprinderii comune;

                  E.

                  întrucât contribuția maximă a Uniunii la întreprinderea comună pentru cei 10 ani este de 1 000 000 000 EUR, sumă suportată din bugetul celui de-al 7-lea Program-cadru pentru cercetare,

         Gestiunea bugetară și financiară

                  1.

                  constată cu îngrijorare că bugetul întreprinderii comune pentru exercițiul financiar 2011 și planul de aplicare au fost adoptate de Consiliul de conducere abia la 4 aprilie 2011, din cauza timpului necesar stabilirii de comun acord a priorităților științifice care urmau să fie încorporate în planul anual de aplicare; observă că acest lucru a întârziat lansarea cererii de propuneri și că întreprinderea comună a fost obligată să utilizeze, pe întreaga durată a primului trimestru, regula bugetară a douăsprezecimilor provizorii pentru a face plăți;

                  2.

                  este îngrijorat că rata de execuție a creditelor de angajament în valoare de 159 000 000 EUR care erau disponibile pentru activități de cercetare a fost de 66 % și că aceste credite au fost executate sub forma unui angajament global care acoperă cea de-a patra cerere de propuneri; își exprimă din nou preocuparea cu privire la rata redusă de execuție a bugetului, precum și cu privire la activitățile subiacente ale întreprinderii comune; constată în mod corespunzător că volumul ridicat de credite neutilizate din cadrul bugetului administrativ (44 %) indică faptul că acesta nu a avut la bază estimări realiste; solicită realizarea unui raport intermediar detaliat privind deficiențele menționate, adresat Parlamentului European, care să conțină propuneri concrete pentru îmbunătățirea treptată a ratelor de execuție și pentru estimarea mai realistă a resurselor financiare necesare;

                  3.

                  regretă, prin urmare, că s-au reportat în 2011 credite de angajament în valoare de 117 000 000 EUR și credite de plată în valoare de 65 000 000 EUR care nu au fost utilizate în exercițiul financiar 2010, precum și că s-au reportat în 2012 credite de angajament în valoare de 62 000 000 EUR și credite de plată în valoare de 11 000 000 EUR care nu au fost utilizate în exercițiul financiar 2011; salută îmbunătățirile realizate în 2012, rata globală a execuției pentru creditele de angajament atingând 96 %, iar pentru creditele de plată 97 %;

                  4.

                  este îngrijorat de faptul că Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor anuale ale întreprinderii comune, pe motiv că indicele de eroare rezultat în urma acestor audituri ex post era de 6,84 %; constată că întreprinderea comună a finalizat audituri ex post care acopereau 2,2 milioane EUR (18,8 % din contribuția pe care întreprinderea comună a acceptat să o verse pentru prima cerere de propuneri și care fusese validată de întreprinderea comună până în iunie 2011); regretă că, pe baza primelor audituri ale întreprinderii comune care aplicau propria sa metodologie, indicele de eroare detectat a fost de 4,58 %, în timp ce indicele de eroare rezidual a fost de 3,72 %; așteaptă ca Curtea de Conturi și întreprinderea comună să convină asupra unei metodologii de audit care, pentru aceleași audituri ex post, să ajungă la aceleași rezultate; reiterează faptul că întreprinderea comună ar trebui să consolideze fără întârziere calitatea controalelor sale ex ante, în special pentru gestionarea granturilor; solicită ca autoritatea care acordă descărcarea de gestiune să fie informată cu privire la rezultatele următoarelor procese de audit ex post desfășurate de întreprinderea comună;

                  5.

                  solicită, așadar, realizarea unui raport detaliat privind progresele înregistrate, care să conțină propuneri concrete pentru reducerea treptată a indicelui de eroare;

         Cereri de propuneri

                  6.

                  subliniază faptul că, în urma cererilor de propuneri organizate de întreprinderea comună în 2008, 2009 și 2010, au fost semnate acorduri de grant în valoare de 269 000 000 EUR la sfârșitul lui 2011 și că în 2012 a fost lansată a cincea cerere de propuneri, cu un buget orientativ al contribuției din partea Uniunii în valoare de 80 000 000 EUR; este îngrijorat de faptul că, dacă cererile de propuneri rămân la același nivel, este foarte probabil ca suma totală disponibilă drept contribuție din partea Uniunii să nu fie utilizată; solicită întreprinderii comune să utilizeze în mod optim resursele alocate pentru punerea în aplicare a inițiativei tehnologice comune privind medicamentele inovatoare;

                  7.

                  ia act de neconcordanțele dintre deciziile Consiliului de conducere și raportul privind gestiunea bugetară și financiară, și anume faptul că în raport, suma totală indicată la capitolul 30-C2 „Agenda de cercetare” (117 000 000 EUR) este mai mică decât cea înscrisă la linia bugetară B03000-C2 (141 000 000 EUR), care face parte din capitolul respectiv; subliniază de asemenea faptul că decizia din 28 ianuarie 2011 a Consiliului de conducere autorizează reportarea a doar 115 000 000 EUR reprezentând credite de angajament, în timp ce raportul privind gestiunea bugetară și financiară arată că s-au reportat 117 000 000 EUR; solicită întreprinderii comune să se asigure că deciziile Consiliului său de conducere sunt luate în considerare în mod adecvat de către directorul executiv;

         Sistemele de control intern

                  8.

                  subliniază faptul că Curtea de Conturi a constatat că s-au realizat progrese semnificative în ceea ce privește sistemele de control intern pe parcursul exercițiului 2011; constată, cu toate acestea, că sunt necesare eforturi suplimentare pentru a stabili și a documenta procedurile bugetare și contabile, precum și controalele conexe și că s-a efectuat o evaluare oficială a sistemului de control intern în cursul exercițiului 2011;

                  9.

                  observă că contabilul întreprinderii comune a raportat validarea sistemului contabil la 27 septembrie 2012, semnalând o serie de deficiențe semnificative care trebuie abordate;

         Evaluarea contribuțiilor în natură

                  10.

                  ia act de constatarea Curții de Conturi că metodele de evaluare a contribuțiilor în natură au fost aprobate de Consiliul de conducere la 11 noiembrie 2011, iar contribuțiile în natură sunt validate prin intermediul unei certificări ex ante și al unor audituri ex post, dar că, în 2011, întreprinderea comună nu a realizat nicio certificare ex ante și niciun audit ex post;

                  11.

                  reamintește că întreprinderea comună a fost înființată în decembrie 2007 și a început să funcționeze în mod autonom în noiembrie 2009; își exprimă îngrijorarea că metodologia de evaluare a contribuțiilor în natură care urmează să fie definită în normele și procedurile interne ale întreprinderii comune în conformitate cu normele sale financiare a fost aprobată de Consiliul de conducere la 11 noiembrie 2011; subliniază faptul că membrii întreprinderii comune din partea Federației Europene a Industriei și Asociațiilor Farmaceutice (EFPIA) nu au putut raporta, prin urmare, costurile suportate în timpul primei perioade de raportare, așa cum se prevede în acordurile de grant;

         Auditul intern și Serviciul de Audit Intern al Comisiei

                  12.

                  constată că, în 2011, Serviciul de Audit Intern al Comisiei și structura de audit intern a întreprinderii comune au efectuat un exercițiu de evaluare a riscurilor, iar planul strategic de audit pentru perioada 2012-2014 a fost aprobat de Consiliul de conducere la 3 noiembrie 2011;

                  13.

                  ia act de faptul că regulamentul financiar al întreprinderii comune nu au fost încă modificat pentru a include prevederea din regulamentul-cadru, dar că fișa misiunii Serviciului de Audit Intern al Comisiei a fost adoptată de către Consiliul de conducere la 8 martie 2011;

                  14.

                  este îngrijorat de faptul că, deși întreprinderea comună și-a obținut autonomia în noiembrie 2009, nu s-au efectuat activități de audit intern de asigurare ca atare până în martie 2012, nici de către Serviciul de Audit Intern al Comisiei, nici de către directorul de audit intern și că acesta din urmă a participat în mod direct la o serie de activități operaționale (implementarea strategiei ex post, cadrul indicatorilor-cheie de performanță, revizia certificării ex ante privind contribuțiile în natură), precum și la alte misiuni de consultanță;

         Drepturile Curții de Conturi de a efectua audituri

                  15.

                  este surprins să afle că dispozițiile acordului de grant nu recunosc dreptul Curții de Conturi Europene de a audita contribuțiile în natură ale societăților care fac parte din EFPIA, deși aceste contribuții sunt înregistrate în situațiile financiare ale întreprinderii comune și sunt estimate la 1 000 000 000 EUR pe parcursul duratei de existență a întreprinderii comune; observă că contribuțiile în natură sunt supuse auditului de către întreprinderea comună în conformitate cu articolul 12 alineatele (4) și (5) din Regulamentul (CE) nr. 73/2008, iar întreprinderea comună a solicitat consultanță din partea Comisiei în ceea ce privește dreptul Curții de Conturi de a supune auditului contribuțiile în natură ale societăților care fac parte din EFPIA;

         Raportul anual de activitate

                  16.

                  subliniază că declarația de asigurare a directorului executiv a fost emisă fără rezerve în februarie 2012, în pofida lipsei de informații privind eficacitatea strategiei de audit ex post, principalul control pentru cheltuielile operaționale; constată că, în conformitate cu statutul și normele financiare ale întreprinderii comune, directorul executiv trebuie să elaboreze un raport anual de activitate care să includă o declarație de asigurare conform căreia informațiile din raport prezintă o imagine corectă și fidelă, cu excepția situațiilor în care se specifică altfel în cadrul unor rezerve;

         Alte aspecte legate de gestiune

                  17.

                  observă că, în 2011, întreprinderea comună a înregistrat progrese în oficializarea politicilor privind securitatea din domeniul tehnologiei informației; constată că, până în prezent, nu s-au finalizat planul de asigurare a continuității activității și planul de recuperare în caz de dezastru;

                  18.

                  salută semnarea la 3 februarie 2012 a acordului de găzduire dintre întreprinderea comună și autoritățile belgiene cu privire la spațiile pentru birouri, la privilegii și la imunități, precum și la alte tipuri de sprijin care urmau să fie acordate;

         Alte chestiuni

                  19.

                  invită, din nou, Curtea de Conturi să prezinte Parlamentului, într-un termen rezonabil, un raport special privind problemele comune care apar din cauza naturii întreprinderilor comune și care ar trebui tratate de întreprinderile comune împreună cu partenerii lor pentru a asigura valoarea lor adăugată și eficiența realizării programelor demonstrative, de cercetare și de dezvoltare tehnologică ale Uniunii; constată, de asemenea, că raportul ar trebui să includă o evaluare a eficacității în ceea ce privește crearea și structura întreprinderilor comune.

         (1)  JO C 6, 10.1.2013, p. 27.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 30, 4.2.2008, p. 38.

         (5)  JO L 357, 31.12.2002, p. 72.


title: 2013/564/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/189

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2011
   (2013/564/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene de Siguranță a Aviației pentru exercițiul financiar 2011,

               —

               având în vedere Raportul Curții de Conturi privind conturile anuale ale Agenției Europene de Siguranță a Aviației pentru exercițiul financiar 2011, însoțit de răspunsurile Agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 216/2008 al Parlamentului European și al Consiliului (4) de instituire a unei Agenții Europene de Siguranță a Aviației, în special articolul 60,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0075/2013),

               1.

               acordă directorului executiv al Agenției Europene de Siguranță a Aviației descărcarea de gestiune pentru execuția bugetului Agenției aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene de Siguranță a Aviației, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 53.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 79, 19.3.2008, p. 1.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Agenției Europene de Siguranță a Aviației pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Agenției Europene de Siguranță a Aviației pentru exercițiul financiar 2011, însoțit de răspunsurile Agenției (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 216/2008 al Parlamentului European și al Consiliului (4) de instituire a unei Agenții Europene de Siguranță a Aviației, în special articolul 60,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru transport și turism (A7-0075/2013),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției Europene de Siguranță a Aviației (denumită în continuare „Agenția”) aferente exercițiului financiar 2011 și cu privire la legalitatea și regularitatea operațiunilor subiacente;

                  B.

                  întrucât la 10 mai 2012 Parlamentul a acordat directorului executiv al Agenției descărcarea de gestiune pentru execuția bugetului Agenției aferent exercițiului financiar 2010 (6), iar în rezoluția sa care însoțea decizia de descărcare de gestiune, printre altele:

                              —

                              a invitat Agenția să ia măsurile necesare pentru evitarea deficiențelor ce periclitează transparența procesului de achiziții, precum și principiul bunei gestiuni financiare;

                              —

                              a solicitat Comisiei să asigure aplicarea corespunzătoare a reglementărilor Uniunii de către Agenție; a subliniat importanța transparenței în procedurile de achiziții publice și de recrutare;

                              —

                              a solicitat Agenției să țină seama în mod corespunzător de parcursul profesional al membrilor personalului său pentru a evita orice conflicte de interese; a considerat că politica Agenției privind conflictele de interese ar trebui să prevadă în ce măsură și în ce condiții un angajat al Agenției poate să fie implicat în procesul de certificare al unei aeronave la care a lucrat înainte să se alăture Agenției;

                              —

                              a invitat Agenția să adopte procese eficace care să abordeze în mod corespunzător cazurile potențiale de acuzații de conflict de interese în cadrul Agenției; a invitat, de asemenea, Agenția să publice pe site-ul său declarațiile de interese și experiența profesională ale experților săi, ale personalului de conducere, ale membrilor Consiliului de administrație și ale oricăror alte persoane ale căror activități sunt legate de procesul de certificare; a recomandat Agenției să urmeze orientările Organizației pentru Cooperare și Dezvoltare Economică (OCDE) în ceea ce privește conflictele de interese;

                              —

                              a invitat Agenția să pună în aplicare în continuare structura actuală pe activități pentru bugetul operațional pentru a stabili o legătură clară între programul de lucru și previziunile financiare și pentru a îmbunătăți monitorizarea performanței și raportarea;

                              —

                              a invitat Agenția să îmbunătățească în continuare modul de documentare a planificării și programării inspecțiilor; a reamintit Agenției importanța documentării evaluărilor de risc și a criteriilor utilizate în planificarea inspecțiilor pentru a-și justifica procesele decizionale interne în cazurile care prezintă deficiențe grave ce pun în pericol siguranța cetățenilor Uniunii;

                              —

                              a invitat, de asemenea, Agenția să gestioneze cu mai multă eficacitate principalele preocupări în materie de siguranță prin:

                                          —

                                          monitorizarea informațiilor;

                                          —

                                          reducerea duratei calendarului de punere în aplicare și de raportare;

                                          —

                                          documentarea proceselor decizionale dintre Agenție și Comisie;

                                          —

                                          combaterea adecvată a riscurilor oricărui potențial conflict de interese;

                  C.

                  întrucât bugetul Agenției este finanțat, în proporție de aproximativ 75 %, din onorarii, din taxe și din alte venituri, precum și din contribuția de la bugetul Uniunii în proporție de aproximativ 25 %;

                  D.

                  întrucât, potrivit Curții de Conturi, bugetul Agenției pentru exercițiul financiar 2011 s-a ridicat la 138 700 000 EUR față de 137 200 000 EUR în 2010, ceea ce reprezintă o majorare cu 1,09 %;

                  E.

                  întrucât, potrivit Curții de Conturi, contribuția Uniunii la bugetul Agenției pentru exercițiul financiar 2011 s-a ridicat la 34 400 000 EUR, comparativ cu contribuția de 34 197 000 EUR din 2010, ceea ce reprezintă o majorare cu 0,59 %,

                  1.

                  subliniază contribuția importantă a Agenției la menținerea unui nivel unitar și ridicat de siguranță a aviației civile în Europa;

         Gestiunea bugetară și financiară

                  2.

                  constată, pe baza raportului Curții de Conturi, că contribuția Uniunii la bugetul Agenției pentru exercițiul financiar 2011 s-a ridicat la 34,4 milioane EUR, comparativ cu contribuția de 34,2 milioane EUR din 2010;

                  3.

                  constată, pe baza raportului Curții de Conturi, că bugetul total de 138 700 000 EUR includea:

                              —

                              34,4 milioane EUR, reprezentând subvențiile din partea Uniunii (24,8 %);

                              —

                              75,2 milioane EUR, reprezentând veniturile proprii ale Agenției (54,2 %);

                              —

                              1,7 milioane EUR, reprezentând contribuția din partea țărilor terțe (1,2 %);

                              —

                              24,7 milioane EUR, reprezentând veniturile alocate rezultate din onorarii și taxe (17,8 %);

                              —

                              1,4 milioane EUR, reprezentând alte venituri ale Agenției (1 %);

                              —

                              1,2 milioane EUR, reprezentând alte subvenții (1 %);

                  4.

                  constată că, pe durata exercițiului financiar, eforturile de monitorizare a bugetului au contribuit la rata ridicată de execuție bugetară de 98,80 %;

         Angajamente și reportări

                  5.

                  constată, pe baza Raportului anual din 2011 al Agenției, că, în anul 2011, Agenția a utilizat doar credite nediferențiate;

                  6.

                  remarcă, pe baza raportului Curții de Conturi, că scăderea coeficientului de țară pentru Germania în iunie 2010 a condus la un surplus semnificativ la nivelul creditelor Agenției pentru titlul I (cheltuielile cu personalul) pentru 2011 și că aproximativ 3 milioane EUR (7 % din credite) au fost transferate de la titlul I spre diverse linii bugetare din cadrul titlului III (cheltuielile operaționale), în ciuda ratei lor scăzute de execuție în ceea ce privește plățile; constată, în plus, că acest transfer semnificativ între titluri, care a modificat considerabil structura bugetului, nu a fost supus spre aprobare Consiliului de administrație al Agenției; solicită Agenției să informeze autoritatea care acordă descărcarea de gestiune cu privire la măsurile întreprinse, deoarece această situație contravine principiului bugetar al specificității;

                  7.

                  ia act de faptul că, în urma transferului, nivelul creditelor aferente titlului III a crescut, ajungând la 13,7 milioane EUR și că, la sfârșitul anului 2011, suma de 7,8 milioane EUR a fost reportată în 2012, această sumă reportată reprezentând 56,9 % din nivelul majorat al creditelor; solicită Agenției să informeze autoritatea care acordă descărcarea de gestiune cu privire la măsurile întreprinse pentru a reduce nivelul ridicat al reportărilor, deoarece această situație contravine principiului bugetar al anualității;

                  8.

                  constată, pe baza Raportului anual de activitate, că nivelul total al creditelor de angajament utilizate s-a ridicat la 148 450 344,53 EUR, din care suma de 121 966 394,59 EUR a fost angajată, iar suma de 26 483 949,94 EUR, reprezentând credite din veniturile alocate, a fost automat reportată în conformitate cu articolul 10 din regulamentul financiar al Agenției; constată că această sumă reportată reprezintă 17,8 % din totalul creditelor; solicită Agenției să informeze autoritatea care acordă descărcarea de gestiune cu privire la măsurile întreprinse pentru a reduce nivelul ridicat al reportărilor, deoarece această situație contravine principiului bugetar al anualității; solicită Comisiei să prezinte, cât mai curând posibil, o propunere care să soluționeze contradicția dintre principiul anualității și necesitatea de a finanța proiecte multianuale de certificare;

         Sisteme de supraveghere și de control

                  9.

                  constată, pe baza raportului Curții de Conturi, că Agenția trebuie să îmbunătățească gestionarea activelor imobilizate; solicită Agenției să informeze de urgență autoritatea care acordă descărcarea de gestiune cu privire la măsurile adoptate pentru a îmbunătăți sistemul de inventariere și gestiunea financiară a costurilor proiectelor interne în domeniul tehnologiei informației;

                  10.

                  constată cu îngrijorare că, la sfârșitul exercițiului 2011, Agenția deținea solduri bancare în valoare de 55 de milioane EUR (în 2010, acestea erau de 49 de milioane EUR) în cadrul unei singure bănci; ia act de intenția Agenției de a deschide conturi bancare cel puțin în cadrul a două bănci, astfel cum a recomandat Curtea de Conturi; remarcă, în acest sens, planul Agenției de a lansa o procedură competitivă de negociere la începutul anului 2013; solicită Agenției să informeze autoritatea care acordă descărcarea de gestiune cu privire la finalizarea măsurilor întreprinse pentru a reduce riscurile sale financiare;

         Conflictele de interese și transparența

                  11.

                  salută faptul că Curtea de Conturi a realizat un audit având drept obiectiv evaluarea politicilor și a procedurilor utilizate în cadrul a patru agenții europene, inclusiv al Agenției Europene de Siguranță a Aviației, pentru gestionarea situațiilor de conflict de interese și a prezentat rezultatele în Raportul său special nr. 15/2012;

                  12.

                  regretă că, în conformitate cu constatările Curții de Conturi, la momentul finalizării activității de pe teren (octombrie 2011), Agenția nu era în măsură să gestioneze în mod adecvat situațiile de conflict de interese; regretă, în plus, că Agenția nu dispunea de politici pentru a gestiona conflictele de interese;

                  13.

                  reiterează faptul că Agenția ar trebui să se abțină de la a desemna un membru al personalului recrutat din rândul angajaților unui constructor de aeronave pentru a desfășura activități de certificare a aeronavei la care acesta a lucrat în perioada în care a fost angajat de constructorul respectiv, deoarece această situație ar putea da naștere unui conflict de interese; remarcă faptul că această situație a apărut cel puțin într-un caz de certificare; subliniază că principiul colegialității aplicat în cadrul evaluărilor tehnice și al procesului decizional nu reprezintă, în sine, o modalitate de a evita riscurile unui conflict de interese;

                  14.

                  constată că Agenția a întreprins o serie de măsuri în urma auditului Curții de Conturi și a publicării Raportului special nr. 15/2012, în special:

                              —

                              la 1 august 2012, Agenția a adoptat un „cod de conduită revizuit al personalului AESA”, inclusiv o politică în ceea ce privește cadourile și ospitalitatea și o politică în ceea ce privește prevenirea și atenuarea conflictelor de interese, urmând recomandările Curții de Conturi și în conformitate cu orientările OCDE; constată că politica privind conflictele de interese impune tuturor membrilor personalului executiv, membrilor comitetului executiv și angajaților care ocupă posturi sensibile și experților externi care sunt implicați în activitățile cheie ale Agenției să completeze o declarație de interese; solicită ca pe site-ul internet al AESA să se publice, pe lângă declarațiile de interese ale membrilor personalului, și cele ale membrilor personalului executiv și ale experților externi;

                              —

                              la 1 august 2012, Agenția a instituit o comisie pentru etică menită să asigure faptul că declarațiile de interese depuse de personalul Agenției sunt independente, imparțiale și obiective, precum și să acorde sprijin personalului executiv în evaluarea declarațiilor de interese completate și să gestioneze toate aspectele conexe care au fost semnalate comisiei pentru etică; comisia pentru etică este în prezent pe deplin operațională, în urma adoptării regulamentului său de procedură, care include criterii detaliate pentru evaluarea declarațiilor de interese ale membrilor personalului Agenției; constată că membrii Consiliului de administrație nu sunt dispuși să completeze o declarație de interese; solicită să se adopte măsuri cu privire la acest aspect și îndeamnă președinția Consiliului de administrație să informeze autoritatea care acordă descărcarea de gestiune cu privire la această situație;

                              —

                              în prezent (ianuarie 2013), Agenția pune în aplicare politica privind conflictele de interese, inclusiv un instructaj obligatoriu asigurat de un consultant extern pentru toți membrii personalului Agenției, precum și prin intermediul unei formări de inițiere periodice destinate noilor membri ai personalului;

                              —

                              la 1 august 2012, un cod de conduită similar a fost finalizat pentru Comisia de apel, iar membrii Comisiei de apel vor beneficia de o formare adecvată furnizată de un consultant extern până la sfârșitul lunii februarie 2013;

                              —

                              în iunie 2012, Agenția a prezentat o propunere de cod de conduită pentru Consiliul său de administrație; ulterior, Comisia, cu sprijinul Agenției, a preluat inițiativa în ceea ce privește demersurile necesare pentru adoptarea acestui cod de conduită de către Consiliul de administrație;

                        solicită Agenției să dea curs în continuare recomandărilor Curții de Conturi pentru a evita orice conflict de interese între diversele sale structuri de conducere și operaționale și să informeze autoritatea care acordă descărcarea de gestiune cu privire la punerea în aplicare a politicilor și procedurilor menționate mai sus, precum și cu privire la orice noi evoluții în ceea ce privește gestionarea conflictelor de interese;

                  15.

                  invită Agenția să introducă în Rapoartele sale anuale de activitate o secțiune specială care să descrie măsurile luate pentru prevenirea și gestionarea conflictelor de interese, care să conțină, printre altele:

                              —

                              numărul de cazuri de conflicte de interese verificate;

                              —

                              numărul de cazuri de tipul „ușă turnantă”;

                              —

                              măsurile adoptate în fiecare categorie de cazuri;

                              —

                              numărul de proceduri inițiate pentru cercetarea situațiilor de abuz de încredere și rezultatele acestora;

                              —

                              sancțiunile aplicate;

                  16.

                  ia act de faptul că site-ul internet al Agenției pune la dispoziție în prezent curriculum-vitae al directorului executiv al Agenției și al altor patru directori, precum și declarațiile de interese ale acestora; ia act de eforturile depuse de Agenție pentru a crește nivelul de transparență, dar rămâne de părere că acele dispoziții ar trebui să se aplice și în cazul fiecărui expert/membru al personalului implicat în procesul de certificare a aeronavelor, astfel cum s-a afirmat în cadrul procedurii de acordare a descărcării de gestiune din 2010; invită Agenția să informeze autoritatea care acordă descărcarea de gestiune în legătură cu progresele realizate în această privință cât mai curând posibil;

                  17.

                  regretă că pe că site-ul internet al Agenției nu au fost publicate nici curriculum-vitae (care să conțină cel puțin parcursul profesional), nici declarația de interese a membrilor Consiliului de administrație și a observatorilor, astfel cum s-a solicitat pe durata procedurii de descărcare de gestiune anterioare; îndeamnă Agenția și Consiliul său de administrație să adopte măsuri imediate pentru a remedia această problemă;

         Auditul intern

                  18.

                  constată, pe baza raportului anual de audit intern pentru 2011, că, în 2011, Serviciul de Audit Intern (IAS) a realizat o evaluare a progreselor înregistrate de Agenție în punerea în aplicare a recomandărilor sale formulate în cadrul auditului din 2006 privind punerea în aplicare a standardelor de control intern ale Comisiei, al auditului de monitorizare ulterior din 2007, al auditului din 2008 privind veniturile și costurile directe și al auditului din 2009 privind gestionarea resurselor umane; remarcă, în plus, că IAS a confirmat faptul că 16 dintre cele 18 recomandări au fost puse în aplicare în mod adecvat și eficace; invită Agenția să informeze autoritatea care acordă descărcarea de gestiune cu privire la măsurile adoptate pentru a da curs celor două recomandări restante;

         Proceduri de recrutare

                  19.

                  constată, pe baza Raportului anual de activitate, că în 2011 Agenția a încheiat 85 de noi contracte de angajare și că, la sfârșitul anului, Agenția avea în total 642 de angajați;

                  20.

                  constată, pe baza raportului Curții de Conturi, că Agenția trebuie în continuare să ia măsuri pentru a îmbunătăți transparența procedurilor de recrutare a personalului; invită Agenția să informeze autoritatea care acordă descărcarea de gestiune cu privire la măsurile luate pentru a îmbunătăți aceste proceduri de recrutare;

                  21.

                  reamintește Agenției că este important să asigure o formare adecvată și criterii de selecție corespunzătoare pentru echipele de inspecții și pentru șefii de echipă; invită Agenția să continue să depună eforturi în acest sens;

                  22.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (7) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 53.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 79, 19.3.2008, p. 1.

         (5)  JO L 357, 31.12.2002, p. 72.

         (6)  JO L 286, 17.10.2012, p. 175.

         (7)  Texte adoptate, P7_TA(2013)0134 (A se vedea pagina 374 din prezentul Jurnal Oficial).


title: 2013/571/UE: Decizia Parlamentului European din 17 aprilie 2013 privind închiderea conturilor Agenției Europene pentru Produse Chimice pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/215

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Agenției Europene pentru Produse Chimice pentru exercițiul financiar 2011
   (2013/571/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Produse Chimice pentru exercițiul financiar 2011,

               —

               având în vedere raportul Curții de Conturi privind conturile anuale finale ale Agenției Europene pentru Produse Chimice pentru exercițiul financiar 2011, însoțit de răspunsurile Agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1907/2006 al Parlamentului European și al Consiliului (4) de înființare a Agenției Europene pentru Produse Chimice, în special articolul 97,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0097/2013),

               1.

               aprobă închiderea conturilor Agenției Europene pentru Produse Chimice pentru exercițiul financiar 2011;

               2.

               încredințează Președintelui sarcina de a transmite prezenta decizie directorului executiv al Agenției Europene pentru Produse Chimice, Consiliului, Comisiei și Curții de Conturi, și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 73.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 396, 30.12.2006, p. 1.

      (5)  JO L 357, 31.12.2002, p. 72.


title: Decizia Comisiei din 15 decembrie 2009 de modificare a apendicelui la anexa VI la Actul de aderare a Bulgariei și a României în ceea ce privește anumite unități de prelucrare a laptelui din Bulgaria [notificată cu numărul C(2009) 9976] (Text cu relevanță pentru SEE)

text:
               16.12.2009

               RO

               Jurnalul Oficial al Uniunii Europene

               L 330/93

      DECIZIA COMISIEI

   din 15 decembrie 2009
   de modificare a apendicelui la anexa VI la Actul de aderare a Bulgariei și a României în ceea ce privește anumite unități de prelucrare a laptelui din Bulgaria
   [notificată cu numărul C(2009) 9976]
   (Text cu relevanță pentru SEE)
   (2009/962/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Actul de aderare a Bulgariei și a României, în special anexa VI capitolul 4 secțiunea B litera (f) primul paragraf,
   întrucât:

               (1)

               Prin Actul de aderare a Bulgariei și a României, Bulgariei i-au fost acordate perioade de tranziție pentru a li se permite anumitor unități de prelucrare a laptelui să se conformeze cerințelor Regulamentului (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1).

               (2)

               Bulgaria a oferit garanții conform cărora 21 de unități de prelucrare a laptelui au încheiat procesul de modernizare și în prezent respectă pe deplin cerințele legislației Uniunii Europene. Dintre aceste unități, 13 pot primi și prelucra fără separare lapte brut care respectă și lapte brut care nu respectă cerințele respective. Una dintre cele 13 unități figura deja pe lista din capitolul I al apendicelui la anexa VI. Restul de 12 unități ar trebui, prin urmare, să fie adăugate pe lista din capitolul I al apendicelui la anexa VI.

               (3)

               Prin urmare, apendicele la anexa VI la Actul de aderare a Bulgariei și a României ar trebui modificat în consecință.

               (4)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DECIZIE:
   Articolul 1
   Apendicele la anexa VI la Actul de aderare a Bulgariei și a României se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.

      Adoptată la Bruxelles, 15 decembrie 2009.

            Pentru Comisie

         Androulla VASSILIOU

            Membru al Comisiei

      (1)  JO L 139, 30.4.2004, p. 55.

      ANEXĂ
      În capitolul I din apendicele la anexa VI la Actul de aderare a Bulgariei și a României se adaugă următoarele mențiuni:

                     Nr.

                     Nr. veterinar

                     Denumirea unității

                     Orașul/Strada sau Satul/Regiunea

                     „65.

                     BG 2412037

                     «Stelimeks» EOOD

                     s. Asen

                     66.

                     0912015

                     «Agroprodukt» OOD

                     s. Padina
                     obsht. Ardino

                     67.

                     0912016

                     OOD «Persenski»

                     s. Zhaltusha
                     obsht. Ardino

                     68.

                     1012014

                     ET «Georgi Gushterov DR»

                     s. Yahinovo

                     69.

                     1012018

                     «Evro miyt end milk» EOOD

                     gr. Kocherinovo
                     obsht. Kocherinovo

                     70.

                     1112017

                     ET «Rima-Rumen Borisov»

                     s. Vrabevo

                     71.

                     1312023

                     «Inter-D» OOD

                     s. Kozarsko

                     72.

                     1612049

                     «Alpina-Milk» EOOD

                     s. Zhelyazno

                     73.

                     1612064

                     OOD «Ikay»

                     s. Zhitnitsa
                     obsht. Kaloyanovo

                     74.

                     2112008

                     MK «Rodopa milk»

                     s. Smilyan
                     obsht. Smolyan

                     75.

                     2412039

                     «Penchev» EOOD

                     gr. Chirpan
                     ul. «Septemvriytsi» 58

                     76.

                     2512021

                     «Keya-Komers-03» EOOD

                     s. Svetlen”


title: Decizia Consiliului și a Comisiei din 21 februarie 2005 privind încheierea Protocolului la Acordul de parteneriat și de cooperare care stabilește un parteneriat între Comunitățile Europene și statele membre ale acestora, pe de o parte, și Republica Moldova, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32006D0536

Jurnalul Oficial L 224 , 16/08/2006 p. 0014 - 0014

		20050221Decizia Consiliului și a Comisieidin 21 februarie 2005privind încheierea Protocolului la Acordul de parteneriat și de cooperare care stabilește un parteneriat între Comunitățile Europene și statele membre ale acestora, pe de o parte, și Republica Moldova, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2006/536/CE, Euratom)CONSILIUL UNIUNII EUROPENE ȘI COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și articolul 181a coroborate cu articolul 300 alineatul (2) a doua teză și cu articolul 300 alineatul (3) primul paragraf,având în vedere Tratatul de instituire a Comunității Europene, în special articolul 101 paragraful al doilea,având în vedere Tratatul de aderare din 2003, în special articolul 2 alineatul (3),având în vedere Actul de aderare din 2003, în special articolul 6 alineatul (2),având în vedere propunerea Comisiei,având în vedere avizul Parlamentului European [1],având în vedere aprobarea Consiliului în conformitate cu articolul 101 din Tratatul de instituire a Comunității Europene a Energiei Atomice,întrucât:(1) Protocolul la Acordul de parteneriat și de cooperare care stabilește un parteneriat între Comunitățile Europene și statele membre ale acestora, pe de o parte, și Republica Moldova, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană a fost semnat în numele Comunităților Europene și al statelor membre ale acestora la 30 aprilie 2004.(2) Până la intrarea în vigoare, protocolul s-a aplicat în mod provizoriu începând cu 1 mai 2004.(3) Protocolul ar trebui aprobat,DECID:Articolul 1Protocolul la Acordul de parteneriat și de cooperare care stabilește un parteneriat între Comunitățile Europene și statele membre ale acestora, pe de o parte, și Republica Moldova, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană se aprobă în numele Comunității Europene, al Comunității Europene a Energiei Atomice și al statelor membre ale acestora.Textul protocolului se atașează la prezenta decizie [2].Articolul 2Președintele Consiliului procedează, în numele Comunității și al statelor membre ale acesteia, la notificarea prevăzută la articolul 4 din protocol. Președintele Comisiei procedează simultan la notificarea în numele Comunității Europene a Energiei Atomice.Adoptată la Bruxelles, 21 februarie 2005.Pentru ConsiliuPreședinteleJ. AsselbornPentru ComisiePreședinteleJ. M. Barroso[1] JO C 174 E, 14.7.2005, p. 43.[2] JO L 224, 16.8.2006, p. 10.--------------------------------------------------


title: 2012/600/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/288

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene aferent exercițiului financiar 2010
   (2012/600/UE)
   PARLAMENTUL EUROPEAN,

               —

               având în vedere conturile anuale ale Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene (3), în special articolul 30,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0133/2012),

               1.

               acordă directorului executiv al Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 39.

      (2)  JO L 248, 16.9.2002, p. 1.

      (3)  JO L 349, 25.11.2004, p. 1.

      (4)  JO L 357, 31.12.2002, p. 72.
   ANEXĂ

      RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

               Frontex

               2006

               2007

               2008

               2009

               Performanța

               n.a.

               n.a.

                           —

                           Solicită Agenției să stabilească prompt o legătură între programul său de lucru și instituția sa financiară → Agenția a adoptat un plan multianual pentru perioada 2010-2013 în ciuda lipsei unor dispoziții în acest sens în regulamentul de bază al Agenției

                           —

                           Solicită Agenției să prezinte o analiză diacronică a operațiunilor realizate în exercițiul care face obiectul descărcării de gestiune și a celor realizate în exercițiile precedente

                           —

                           Solicită Agenției să stabilească o legătură între programul său de lucru și previziunile sale financiare

                           —

                           Solicită Agenției să realizeze o comparație între operațiunile realizate în exercițiul care face obiectul descărcării de gestiune și cele realizate în exercițiul precedent

                           —

                           Solicită Agenției să furnizeze informații privind impactul operațiunilor sale și să informeze autoritatea care acordă descărcarea de gestiune cu privire la aceasta

               Gestiunea bugetară și financiară

                           —

                           Au fost asumate angajamente juridice înainte de angajamentele bugetare

                           —

                           Principiile bugetare ale anualității și specificității nu au fost strict respectate: rata reportărilor a depășit 70 % per ansamblu și a fost de aproape 85 % pentru cheltuielile operaționale

                           —

                           Probleme recurente în sistemul de angajamente al Agenției: angajamente bugetare au fost contractate ulterior angajamentelor juridice (25 de cazuri) și s-au semnat acorduri de grant cu țările partenere pentru acțiuni deja începute sau chiar finalizate

                           —

                           Deficiențe în programarea și monitorizarea activităților Agenției (70 % din creditele disponibile nu au fost cheltuite; credite de angajament reportate din cauza unor estimări de costuri excesive)

                           —

                           Solicită Agenției să își exercite în totalitate atribuțiile și să continue să își îmbunătățească gestiunea financiară

                           —

                           Solicită Agenției să își îmbunătățească gestiunea financiară în ceea ce privește rambursarea costurilor contractate de statele membre prin identificarea cauzelor problemelor

                           —

                           Agenția ar trebui să introducă un sistem eficace de programare și de monitorizare a termenelor contractuale stabilite; un proces de evaluare a riscurilor pentru activitățile sale; un sistem de credite diferențiate în cadrul bugetelor viitoare pentru granturi în vederea reducerii nivelului ridicat de reportări și anulări; contractarea unor angajamente juridice înainte de angajamentele bugetare corespondente; nerespectarea regulilor în cadrul procedurilor de recrutare (proceduri privind transparența – nediscriminarea)

                           —

                           Îndeamnă Agenția să își îmbunătățească nivelul de execuție a creditelor elaborând instrucțiuni și proceduri adecvate pentru analizarea potențialelor reportări, astfel încât să reducă la minimum cuantumul creditelor reportate

                           —

                           Își manifestă îngrijorarea legată de faptul că Agenția a trebuit să anuleze credite în valoare de 13 900 000 EUR în 2009 și de 13 000 000 EUR în 2008

                           —

                           Un nivel ridicat de reportări și anulări demonstrează incapacitatea Agenției de a gestiona o majorare atât de importantă a bugetului său și solicită, prin urmare, Agenției să îi furnizeze detalii mai ample privind fezabilitatea angajamentelor viitoare

                           —

                           Solicită Agenției să își îmbunătățească gestionarea granturilor

               Resursele umane

               n.a.

               n.a.

                           —

                           Probleme în cadrul procedurilor de recrutare

               n.a.

               Auditul intern

               n.a.

               n.a.

               Solicită Agenției să dea curs la patru dintre cele 23 de recomandări efectuate de IAS: finalizarea fișelor posturilor și stabilirea obiectivelor pentru membrii personalului, întărirea securității, o mai bună înregistrare a corespondenței, consolidarea procesului de gestionare a granturilor și asigurarea respectării Regulamentului financiar

                           —

                           Remarcă faptul că, din cele 19 recomandări realizate de IAS, 6 au fost puse în aplicare în mod adecvat și eficace, 10 sunt în curs de aplicare și 3 sunt finalizate, dar necesită verificare din partea IAS

          ---documentbreak---

               17.10.2012

               RO

               Jurnalul Oficial al Uniunii Europene

               L 286/290

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene (3), în special articolul 30,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0133/2012),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2010 și cu privire la legalitatea și regularitatea operațiunilor subiacente;

               B.

               întrucât Parlamentul a acordat la 10 mai 2011 directorului executiv al Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                           —

                           a îndemnat Agenția să își îmbunătățească nivelul de execuție a creditelor elaborând instrucțiuni și proceduri adecvate pentru analizarea potențialelor reportări, astfel încât să reducă la minimum cuantumul creditelor reportate;

                           —

                           s-a arătat îngrijorat de faptul că Agenția a fost nevoită să anuleze credite în valoare de 13 900 000 EUR pentru 2009 și de 13 000 000 EUR pentru 2008;

                           —

                           a solicitat Agenției să efectueze o comparație între operațiunile realizate în exercițiul care face obiectul descărcării de gestiune și cele realizate în exercițiul financiar precedent;

               C.

               întrucât bugetul general al Agenției pentru exercițiul financiar 2010 s-a ridicat la 93 200 000 EUR, ceea ce reprezintă o majorare cu 4,95 % față de exercițiul financiar 2009, și întrucât contribuția inițială a Uniunii la bugetul Agenției a fost în 2010 de 83 000 000 EUR față de 78 000 000 EUR în 2009 (6), ceea ce reprezintă o majorare cu 6,41 %,

      Gestiunea bugetară și financiară

               1.

               reamintește că, în 2010, contribuția inițială a Uniunii la bugetul Agenției a fost de 83 000 000 EUR; constată însă că suma de 2 550 000 EUR, provenită din recuperarea excedentului, a fost adăugată la fondurile alocate inițial, contribuția totală a Uniunii ridicându-se astfel în 2010 la 85 550 000 EUR;

               2.

               stabilește, pe baza bugetului general al Uniunii pentru exercițiul financiar 2010 adoptat definitiv, că la titlul I (Cheltuieli cu personalul) și la titlul II (Administrație) creditele Uniunii pentru exercițiul financiar 2010 s-au ridicat la 23 633 000 EUR în credite de angajament și la 19 000 000 EUR în credite de plată; constată, de asemenea, că la titlul III (Cheltuieli operaționale), cuantumul creditelor a fost de 59 367 000 EUR în credite de angajament și de 38 000 000 EUR în credite de plată;

               3.

               constată, pe baza raportului său general că, în 2010, Agenția a utilizat 95 % din creditele de angajament din bugetul său disponibil și că diferențele dintre titluri au fost limitate, titlul I cu 99 %, titlul II cu 80 % și titlul III cu 97 %;

               4.

               remarcă, pe baza conturilor finale, că nivelul plăților din bugetul 2010 s-a ridicat de la 61 % în 2009 la 69 % în 2010; în plus, remarcă faptul că, potrivit Agenției, nivelul plăților din bugetul operațional 2010 a ajuns la 79 % față de 65 % în 2009;

      Reportarea creditelor

               5.

               este preocupat de reportările de credite constatate de Curtea de Conturi din 2006; remarcă în special faptul că, pentru exercițiul 2010, suma de 26 500 000 EUR, reprezentând 28 % din bugetul disponibil, a fost reportată în 2011 și că doar 12 000 000 EUR din această sumă au reprezentat cheltuieli angajate; invită Agenția să transmită informații autorității care acordă descărcarea de gestiune cel târziu până la 15 decembrie 2012; ia act de justificările prezentate de Agenție, și anume nevoia de a asigura continuitatea activităților operaționale ale Agenției și de a aloca fonduri pentru desfășurarea din primul trimestru al exercițiului următor; reiterează că practica reportării fondurilor ar trebui redusă în mod semnificativ și că aceasta nu ar trebui să împiedice practicarea bunei gestiuni financiare; solicită Agenției să respecte principiul anualității în viitor;

               6.

               subliniază încă o dată că un nivel ridicat de reportări și anulări demonstrează incapacitatea Agenției de a gestiona o majorare atât de importantă a bugetului său; se întreabă dacă nu ar fi mai potrivit ca autoritatea bugetară să acorde mai multă atenție, pe viitor, deciziilor de a majora bugetul Agenției, ținând seama de timpul necesar pentru realizarea noilor activități; solicită, prin urmare, Agenției să îi furnizeze mai multe detalii privind fezabilitatea angajamentelor viitoare;

               7.

               este conștient de faptul că, din cauza caracterului permanent sau de lungă durată al operațiunilor comune ale Agenției, este inevitabil ca executarea angajamentelor aferente să nu se extindă dincolo de sfârșitul exercițiului financiar; cu toate acestea, îndeamnă Agenția să continue să reducă cât mai mult posibil cuantumul creditelor reportate, prin consolidarea monitorizării activităților comune pentru a ajusta valoarea granturilor cât mai devreme cu putință;

               8.

               ia act de unele acțiuni realizate în cadrul revizuirii așa-numitelor fișe REM („running expenses of means” – „cheltuieli curente cu mijloacele”) ale Agenției în 2010 pentru îmbunătățirea programării și monitorizării;

      Sistemul de contabilitate

               9.

               ia act de observațiile Curții de Conturi privind deficiențele din sistemul contabil al Agenției; remarcă, de fapt, că sistemul nu a fost încă validat de către contabil, așa cum se prevede în Regulamentul financiar; ia act totuși de răspunsul Agenției în care se menționează că, la începutul lui 2011, Agenția a demarat proiectul „Business Process Mapping” pentru procesele financiare și că validarea trebuia să se finalizeze în a doua jumătate a anului 2011; prin urmare, solicită Curții de Conturi să verifice acest aspect;

               10.

               ia act de observațiile Curții de Conturi privind deficiențele din cadrul sistemului de reconciliere a declarațiilor furnizorilor cu evidențele aferente ținute de Agenție; ia act de răspunsul Agenției în care se menționează că majoritatea entităților publice nu dispun de sisteme contabile centralizate, iar unele dintre ele nu utilizează o contabilitate de angajamente, îngreunând procesul de reconciliere a bilanțurilor vânzătorilor; ia act de angajamentul Agenției de a lua legătura cu autoritățile naționale pentru a încerca să pună în aplicare proceduri alternative în vederea reconcilierii bilanțurilor sale cu cele ale furnizorilor; solicită Agenției să informeze cu regularitate autoritatea care acordă descărcarea de gestiune cu privire la progresul înregistrat alături de autoritățile naționale în vederea soluționării acestei probleme;

               11.

               solicită ca raportul Curții de Conturi privind conturile anuale ale Agenției pentru exercițiul financiar 2011 să conțină o analiză mai detaliată a cheltuielilor bugetare legate de operațiuni din perspectiva obiectivelor stabilite de Agenție și a realizărilor înregistrate de aceasta;

      Achizițiile publice și granturile

               12.

               constată, pe baza conturilor finale, că Agenția are în continuare deschise două litigii referitoare la proceduri de licitație și că reclamanții au solicitat daune în valoare totală de 10 794 806 EUR; solicită Agenției să informeze regulat autoritatea care acordă descărcarea de gestiune cu privire la evoluția situației din aceste două cazuri;

               13.

               constată, pe baza conturilor financiare, că Agenția a încheiat cu partenerii săi 751 de acorduri de grant sau decizii specifice de finanțare, suma totală aferentă activităților cofinanțate fiind de 53 000 000 EUR;

               14.

               în plus, ia act de faptul că, din 751 de granturi, Agenția nu a procesat plata finală pentru 270 de granturi și că, pentru 92 dintre granturile respective, Agenția a plătit o prefinanțare de 5 100 000 EUR;

      Gestionarea granturilor

               15.

               solicită Agenției să realizeze controale ex post sub formă de vizite la fața locului;

               16.

               remarcă totuși că Agenția a întreprins o revizuire a fișelor REM, care reprezintă baza estimărilor bugetare și a cererilor de rambursare;

      Resursele umane

               17.

               stabilește, pe baza raportului general, că în 2010 au avut loc 74 de proceduri de recrutare; ia act de faptul că în 2010 erau în curs proceduri de recrutare pentru patru noi posturi, iar aceste proceduri au fost finalizate în primul trimestru al anului 2011, și constată faptul că personalul Agenției număra la sfârșitul anului 2010 294 de persoane dintr-o cifră totală aprobată în schema de personal de 298 de persoane;

      Performanța

               18.

               solicită Agenției să asigure în continuare coerența în ceea ce privește planificarea strategică și anuală a operațiunilor sale; remarcă, de fapt, că obiectivele din programul anual de lucru (PAL) pe 2010 nu sunt legate în mod clar cu obiectivele pe 2010 din planul multianual 2010-2013; reamintește Agenției că lipsa unei conexiuni clare și a coerenței dintre diferitele documente de planificare ar putea avea un impact negativ asupra punerii în aplicare a planului strategic;

               19.

               remarcă, pe baza raportului general, că în ciuda faptului că bugetul Agenției a crescut în 2010, cuantumul net alocat pentru activitățile operaționale a scăzut de la 48 200 000 EUR la 47 400 000 EUR, dar numărul de ore operaționale per persoană a crescut cu 27 %, până la 6 411;

               20.

               salută eforturile Agenției de a-și îmbunătăți monitorizarea bugetului aferent operațiunilor; ia act de faptul că primele echipe de intervenție rapidă la frontieră au fost desfășurate în noiembrie 2010, ceea ce a avut ca rezultat modificarea semnificativă a bugetului Agenției;

               21.

               subliniază faptul că descărcarea de gestiune pentru execuția bugetului Agenției ar trebui să se bazeze și în continuare pe rezultatele sale din cursul exercițiului;

      Auditul intern

               22.

               remarcă faptul că în 2010 Serviciul de Audit Intern (IAS) a realizat un audit al planificării operaționale bazat pe contribuția părților interesate interne și externe; remarcă, în special, că auditul respectiv a vizat următoarele:

                           —

                           coerența planificării strategice și planificarea anuală a operațiunilor;

                           —

                           adecvarea procesului de elaborare a planificării operaționale, insistându-se în special pe implicarea părților interesate relevante;

                           —

                           adecvarea procesului de colectare a feedback-ului privind activitățile operaționale și utilizarea acestuia pentru realizarea viitoarei planificări;

                           —

                           adecvarea procesului de gestionare a cererilor ad hoc prezentate de părțile interesate în legătură cu planificarea operațională;

               23.

               în acest sens, solicită Agenției să se asigure că toate obiectivele din cadrul planului multianual sunt reflectate în mod adecvat și clar în PAL;

               24.

               salută faptul că Agenția a ținut totuși seama în cadrul planurilor sale operaționale de riscurile pentru fiecare operațiune specifică; în plus, remarcă cu plăcere că Agenția a folosit lecțiile învățate pe parcursul realizării operațiunilor sale pentru a îmbunătăți calitatea planurilor operaționale ulterioare;

               25.

               remarcă faptul că IAS trebuie să continue să verifice modul în care Agenția a pus în aplicare șapte recomandări „foarte importante” din cadrul auditurilor anterioare realizate de IAS; observă, în special, că aceste recomandări se referă la:

                           —

                           auditul din 2009 privind gestionarea granturilor, în special evaluarea nevoii de a solicita un certificat pentru a putea procesa o cerere de plată, elaborarea unei politici privind verificările și controalele, acordul juridic pentru planurile operaționale cu partenerii, precum și descrierea criteriilor de evaluare;

                           —

                           auditul de urmărire subsecventă din 2008 privind sistemul de control intern, în special dotarea adecvată cu personal pentru realizarea obiectivelor;

                           —

                           auditul din 2007 privind sistemul de control intern, în special revizuirea procedurii de înregistrare și întocmirea unor fișe ale postului complete și corespunzătoare, precum și transmiterea lor către personal;

               26.

               atrage atenția asupra recomandărilor sale formulate în rapoartele precedente referitoare la descărcarea de gestiune, așa cum sunt prezentate în anexa la prezenta rezoluție;

               27.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 39.

      (2)  JO L 248, 16.9.2002, p. 1.

      (3)  JO L 349, 25.11.2004, p. 1.

      (4)  JO L 357, 31.12.2002, p. 72.

      (5)  JO L 250, 27.9.2011, p. 224.

      (6)  JO L 64, 12.3.2010, p. 1016.

      (7)  Texte adoptate, P7_TA(2012) 164 (a se vedea pagina 388 din prezentul Jurnal Oficial).